Aleksandravėlė
Aleksandravėlė – kaimas Rokiškio rajono savivaldybėje, 11 km į pietryčius nuo Obelių ir 8 km į šiaurę nuo Antazavės. Seniūnaitijos centras. Stovi mūrinė 1796 m. pastatyta, 1876 m. rekonstruota Aleksandravėlės Šv. Pranciškaus Serafiškojo bažnyčia, kaimo bendruomenė. Priešais ją – dvi vienodos XVIII a. varpinės, šventoriaus tvoroje – 14 Kryžiaus kelio stočių. Veikia Aleksandravėlės Pauliaus Širvio pagrindinė mokykla, biblioteka, paštas (LT-42010). Aleksandravėlė garsėja Dievo Motinos atlaidais.